احياناً بستخدمها كدة فوق الكريم المرطب او الصن بلوك عشان تخلي وشي مطفي ومافيهوش لمعه .. 🌹جودتها عاملة زي جودة اللوس باودر الغاليين بالظبط ❤ 🌹 تقدري تحطيها تحت عينك قبل ما تحطي ايشادو عشان لو بقايا الايشادو وقعت اثناء ما بتحطيه تقدري انك تشيليه بمجرد ما تنفضي الباودر من تحت عينك من غير ما باقي وشك يتبهدل ويبوظ من باقي الايشادو اللي وقع . 🌹 لو عايزة رموشك تظهر و يبان كأنك مركبة رموش بالظبط تقدري انك تحطي من الباودر بقطن الودان على رموشك وبعدين تحطي اول طبقة ماسكرا ولو عايزة رموشك تكون كثيفة اكتر استني حبه الماسكرا تنشف شوية بس مش تنشف اوي وحطي طبقة تانية من الباودر وعليها طبقة ماسكرا هيبان كأنك مركبة رموش بالظبط 👌 🌹 ممكن كمان تستخدميها قبل ازالة الشعر لتخفيف الالم وبتقلل من الالتهاب والاحمرار . 🌹 البنات اللي شعرها دهني تقدري تحطي من الباودر عالمشط وتسرحي ... بتقلل من دهنيه الشعر لأنها بتمتص الزيوت الذايدة ..